ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ዶናልድ ትራምፕ፡ መረጻ ኣመሪካ ምድንጋር ነይሩዎ ንዝብል ሓሳብ ዝተቓወመ ላዕለዋይ ሓላፊ መረጻ ካብ ሓላፍነቱ ከመዝሰጎጎ ኣፍሊጡ 18 ሕዳር 2020 ምንጪ ስእሊ, Reuters ዶናልድ ትራምፕ፡ መረጻ ኣመሪካ ምድንጋር ነይሩዎ ንዝብል ሓሳብ ዝተቓወመ ላዕለዋይ ሓላፊ መረጻ ካብ ሓላፍነቱ ከመዝሰጎጎ ኣፍሊጡ። እቲ ፕረዚደንት፡ ክሪስ ክረብስ ንዝተባህለ ሓላፊ ድሕነት ሳይበር (ሲ ኣይ ኤስ ኤ) ኣዋህባ ድምጺ ብዝምልከት ‘‘ትኽክል ዘይኮነ ሓሳብ ስለዝሃበ ተሰጒጉ’’ ኢሉ። መረጻ ኣመሪካ ምድንጋር ነይሩዎ እዩ ዝብል ፕረዚደንት ዶናልድ ትራምፕ ነቲ ውጽኢት ኣይተቐበሎን። ሰበስልጣን መረጻ ግን፡ ኣብ ታሪኽ ኣመሪካ ‘‘እቲ ውሑስ’’ ዝበሃል መረጻ ከምዝተኻየደ እዮም ዝገልጹ። ጆ ባይደን፡ 'ሓድነት ኣመሪካ ከረጋግጽ እየ' ኢሉ ጆ ባይደን ፕረዚደንት ኣመሪካ ምስ ኮነ ዝልወጡ ሸሞንተ ጉዳያት ዶናልድ ትራምፕ ኣብ ዝሓለፈ ሰሙን እውን ተኣማኒ ኣይኮነን ንዝበሎ ጸሓፊ ሚኒስትሪ ምክልኻል ማርክ ኢስፐር፡ ካብ ሓላፍነቱ ሰጒጉ እዩ። ስጉምቲ እቲ ፕረዚደንት በዚ ዘብቅዕ ኣይመስልን። ኣብ ዝመጽእ ወርሒ ጥሪ ንባዕሉ ካብ ቤተ-መንግስቲ ቅድሚ ምስንባቱ፡ ዳይሬክተር ሲኣይኤ ጊና ሃርፐርን ዳይሬክተር ኤፍቢኣይ ክሪስቶፈር ረይን እውን ከባርሮም ከምዝኽእል ጥርጣረታት ኣለዉ። ከምቶም ቅድሚ ሕዚ ዝተባረሩ ሰባት፡ ክሪስ ክረብስ እውን ካብ መዝነቱ ከምዝተሰጎገ ኣብ ገጽ ትዊተር ዶናልድ ትራምፕ እዩ ርእዩዎ፡። እንተኾነ እቲ ፈጻሚ ስራሕ ማይክሮሶፍት ዝነበረ ክረብስ ብምብራሩ ዝጎሃየ ኣይመስልን፡። ክሪስ ክረብስ ስለምንታይ ተሰጒጉ?
